ვალენტინა გუნინა

ვალენტინა გუნინა (Валентина Евгеньевна Гунина) დ. 4 თებერვალი, 1989, მურმანსკი. alication. ,რუსეთი) — რუსი მოჭადრაკე ვალენტინა გუნინა ქალთა შორის მსოფლიოს ჩემპიონი ბლიცში 2012 წელს გახდა. 2013 წელს კი დიდოსტატის წოდება მიენიჭა და რუსეთის სპორტის დამსახურებული ოსტატი გახდა. 
ქალთა შორის სამჯერ მოიგო რუსეთისა (2011, 2013, 2014) და ევროპის ჩემპიონატი(2012 . Гунина - чемпионка., 2014, 2018). 2012-ში მანდილოსნებში ბლიცში ევროპის ჩემპიონატზე იპირველა, ხოლო 2017-ში ბლიცში მსოფლიოს ჩემპიონატზე ბრინჯაო აიღო. 
რუსეთის ქალთა ნაკრებთან ერთად სამჯერ მოიგო ოლიმპიადა (2010, 2012 და 2014 წლებში), ხუთჯერ ევროპის გუნდური ჩემპიონატი(2009, 2011, 2015, 2017, 2019) და ერთხელ მსოფლიოს გუნდური 2017. 
ბიოგრაფია
ვალენტინა გუნინა 1989 წლის 4 თებერვალს მურმანსკში დაიბადა და დედასთან ერთად გოლიცნოში (მოსკოვის ოლქი) გადავიდა.
1999 წელს რუსეთის 10 წლამდელ გოგონათა ჩემპიონატზე ოქროს მედალი მოიგო, ხოლო 2000-ში ევროპაზე  12 წლამდელებში იჩემპიონა. 2003-ში რუსეთის ჩემპიონობა 14 წლამდელ გოგონებში გაიფომა, 2004-ში კი 16 წლამდელ გოგონებში ევროპაზე იყო საუკეთესო. რუსული ოქრო არც 2005-ში დაუთმო ვინმეს, ამჯერად 16 წლამდელებში. 
2006-ში ევროპის 18 წლამდელ გოგონებში იჩემპიონა, რუსეთის 20 წლამდელებში კი ბრინჯაო მოიგო, 2006-ში კი ვერცხლი. სამაგიეროდ ორი ოქრო აიღო 18 წლამდელ მანდილოსნებში, ჯერ დაგომისში რუსეთის ჩემპიონობა გაიფორმა, ხოლო შემდეგ ანტალიაში მსოფლიო.
2009-ში რუსეთის ქალთა უმაღლესი ლიგა მოიგო, თუმც სუპერფინალში მე-3 ადგილს დასჯერდა. სამაგიეროდ იმ წელს რუსეთის 20-წლამდელ გოგონებში იპირველა. 
2010 წელს ნაკრების შემადგენლობაში ქალთა საჭადრაკო ოლიმპიადაზე იასპარეზა და ოქრო მოიგო. ასევე ითამაშა ამხანაგურ მატჩში ჩინეთსა და რუსეთს შორის, სადაც მან 5 პარტიიდან 3 მოიგო და ერთში დამარცხდა.
2011-ის აგვისტოში რუსეთის ჩემპიონი გახდა ქალებში, ხოლო 30 ნოემბერს „რუსეთის დიდოსტატის“  სპორტული წოდება მიენიჭა. 

2012 წელი ბარაქიანი გამოდგა გუნინასათვის. ქალთა შორის სწრაფ ჭადრაკში გახდა მსოფლიოს . Valentina Gunina is Women World Blitz Championship. და ევროპის ჩემპიონი  . Валентина Гунина стала еще и чемпионкой Европы по блицу., შემდეგ ევროპის ჩემპიონი ქალთა შორის კლასიკურ ჭადრაკში და ოლიმპიური ჩემპიონი ნაკრებში. იასპარეზა მსოფლიოს ჩემპიონატზე, საიდანაც მეორე ეტაპიდან გამოვარდა. 
2013-ში რუსეთის ქალთა ჩემპიონატი მოიგო. . Валентина Гунина стала победительницей Суперфинала чемпионата России по шахматам.
2014-ში მესამედ გახდა რუსეთის ჩემპიონი, მეორედ ევროპის ჩემპიონი, ნაკრებთან ერთად მოიგო ოლიმპიადა, ბოლოს კი სანქტ-პეტერბურგში რუსეთის ჩემპიონატი სწრაფ ჭადრაკში. 

2015-ის იანვარში ვეიკ-ან-ზეში Tata Steel Challengers-ის (მეორე ლიგა) იასპარეზა და 14 მონაწილეს შორის მე-9 ადგილზე გავიდა. Carlsen wins Wijk masters, Wei Yi wins B.. ქალთა მსოფლიოზეც მოსინჯა ძალები და მესამე ეტაპამდე მივიდა. სექტემბერში მოსკოვის ქალთა ბლიცში ჩემპიონი გახდა.  
ზედიზედ ვერცხლის მედლებს დაეუფლა ქალთა შორის მსოფლიოს  ჩემპიონატზე ბლიცში 2016 და 2017-ში.
2017 წელს ერ-რიადში ბლიცის მსოფლიოს ჩემპიონატში მეორე ადგილზე გავიდა. მომდევნო წელს კი ევროპის ჩემპიონატზე ოქრო აიღო და გახდა პირველი ქალი, ვინც ეს ჯილდო სამჯერ მოიგო. 
2019 წლის თებერვალში სენტ-ლუისში ქალებში უძლიერესი Cairns Cup მოიგო. 9 პარტიიდან გუნინამ 7 ქულა მოაგროვა. 
მაისის ბოლოს Chess.com-ის მიერ ორგანიზებულ ქალთა სწრაფი ჭადრაკის ჩემპიონატში მიიღო მონაწილეობა, რომელიც ონლაინ მიმდინარეობდა. გუნინამ ჯერ მეოთხედფინალში აშშ-ელი ირინა კრუში 24:5 დაამარცხა, შემდეგ ნახევარფინალში ალექსანდრა კოსტენიუკი 16,5:14,5 და ფინალში სომეხ ელინა დანიელიანთან დამარცხდა 13:15.

ნაკრები
ოლიმპიადა
2010 წლის ხანტი მანსიისკში ქალთა ოლიმპიადაზე იასპარეზა და სათადარიგო დაფაზე გუნდური ოქრო მოიგო. 2012-ში სტამბულში მეორე დაფაზე მოიგო გუნდური ოქრო. კვლავ მეორე დაფაზე აიღო ოქრო 2014 წელს ტრომსოში, თუმც აქ საკუთარ დაფაზეც საუკეთესო იყო და ინდივიდუალური ოქროც მოიპოვა. 2016 წელს ბაქოში მეორე დაფაზე კვლავ საუკეთესო იყო და მცირე ოქროც მოიპოვა, ნაკრები კი მეოთხე ადგილზე გავიდა. მესამე დაფაზე იყო 2018 წელს ბათუმში, თუმც მედლების გარეშე დარჩა.
მსოფლიოს გუნდური ჩემპიონატი
სათადარიგო დაფაზე იჯდა 2009 წელს ნინგოში, სადაც ნაკრებს ვერცხლი მოაგებინა, ხოლო თვითონ კარგი თამაშისთვის მცირე ოქრო აიღო. კვლავ სათადარიგო და ვერცხლი მიიღო 2011 წელს მადრიდში. პირველ დაფაზე გადავიდა 2013 წელს ასტანაში და ნაკრებს ბრინჯაო მოაგებინა. 2015 წელს ჩენგოში პირველ დაფაზე მოთამაშემ ვერცხლი მოაგებინა რუსეთს, ხოლო 2017-ში ხანტი-მანსიისკში მესამე დაფაზე გადავიდა და ნაკრებიც გააჩემპიონა. გუნინამ 8 პარტიიდან 6 ქულა დააგროვა და მესამე დაფაზეც საუკეთესო იყო, რის გამოც მცირე ოქრო მიიღო. 
2019 წელს ასტანაში მესამე დაფაზე გამოვიდა და ვერცხლი აიღო.
ევროპის გუნდური ჩემპიონატი
ხუთჯერ მოიგო ევროპის გუნდური ჩემპიონატი. 
2009 წელს ნოვო სადში სათადარიგო დაფაზე იასპარეზა. 2011-ში პორტო კარასში მესამე დაფაზე მოაგებინა რუსეთს ოქრო. პირველ დაფაზე გადავიდა 2013 წელს ვარშავაში და ვერცხლი აიღო. 
ზედიზედ სამჯერ იჩემპიონა 2015 წელს რეიკიავიკში, 2017-ში კრეტაზე და 2019 წელს ბათუმში. ისლანდიაში მესამე დაფაზე იჯდა, საბერძნეთში მესამეზე, ხოლო საქართველოში სათადარიგო იყო.
მსოფლიოს ჩემპიონატი
2012
ხანტი-მანსიიკში პირველად იასპარეზა ქალთა მსოფლიოს ჩემპიონატზე, რომელიც 64 მონაწილეს შორის ნოკაუტ-სისტემით გაიმართა. იგი მე-9 ნომრად იყო წარდგენილი და პირველ წრეში გუ ქსიაობინს მოუგო 2:0, თუმც მეორეში თანამემულე ალისა გალიამოვასთან დამარცხდა 0,5:1,5
2015
სოჭში მე-6 ნომრად იყო განთესილი და ორი ეტაპი გადალახა. პირველში აშშ-ელი კამილა ბაგისკაიტე დაამარცხა 2:0, შემდეგ რუსი ოლგა გირია 2:0, თუმც მესამეში შვედ პია კრამლინგთან დამარცხდა 0,5:1,5.
2017
ისევ მე-6 ნომერი იყო თეირანში და მხოლოდ ერთი ეტაპი გადალახა. პირველ შეხვედრაში აშშ-ელი ვიკტორია ნი გამოთიშა ასპარეზობას 2:0, თუმც შემდეგ ჩინელ ნი შიქუნთან უშანსოდ დამარცხდა 0:2.
2018
ხანტი-მანსიისკში მე-9 ნომრად იყო განთესილი და მესამე ეტაპამდე მივიდა. პირველ წრეში პერუელი ინგრიდ ალიაგა ფერნანდესი დაამარცხა 1,5:0,5, შემდეგ უკრაინელი ანა უშენინა 1,5:0,5 და უზბეკ გულკუხბეგიმ ტოხირჯინოვასთან დამარცხდა 1:3. 
განათლება
2011 წელს დაასრულა უნივერსიტეტი. დიპლომის თემა იყო: „ლიდერული თვისებების განვითარება მოზარდებში ჭადრაკის თამაშის საშუალებით". 
მთავარი მწვრთნელი ალეკსანდრ ვლადიმეროვიჩ კალინინი
მუშაობს სპორტსმენ-ინსტრუქტორად „ანატოლი კარპოვის საჭადრაკო სკოლაში“ (ბავშვთა და ახალგზრდულ სპორტულ სკოლაში).
ასევე გატაცებული ჩოგბურთით.
ჯილდოები
За заслуги перед Отечеством - ორდენი 2014 წლის 25 ოქტომბერში ტრომსოს ოლიმპიადაზე უმაღლესი შედეგის ჩვენებისთვის 
სქოლიო

რესურსები ინტერნეტში
https://ratings.fide.com/profile/4167570
https://ratings.ruchess.ru/people/98
 https://ruchess.ru/en/
 https://www.365chess.com/players/Valentina_Gunina
 https://www.chess.com/member/Vanina1989
 http://www.olimpbase.org/playersw/wu6kkw0h.html
 http://www.olimpbase.org/playersv/wu6kkw0h.html
 http://www.olimpbase.org/playersu/wu6kkw0h.html
ttps://web.archive.org/web/20120706220850/
http://russiachess.org/news/report/valentina_gunina_menia_nado_horoshenko_razozlit/

კატეგორია:ჭადრაკის დიდოსტატები
კატეგორია:ჭადრაკის დიდოსტატები ქალთა შორის
კატეგორია:რუსი მოჭადრაკეები
კატეგორია:დაბადებული 4 თებერვალი
კატეგორია:დაბადებული 1989
კატეგორია:ცოცხალი ადამიანები